Менталист

Менталист е американска драмска телевизиска серија која траела од 23.09.2008 година, до 18 февруари 2015 година, емитувајќи 151 епизода во текот на седум сезони, на Си-Би-Ес.Michael Schneider, "CBS sets premieres after debates", Variety, June 26, 2008 Создадено од Бруно Хелер, кој бил и нејзин извршен продуцент, шоуто го следи поранешниот „јасновидец“ Патрик Џејн (Сајмон Бејкер), кој е консултант на Калифорниското биро за истраги (КБИ) и неговиот шеф, постар агент, Тереза Лизбон (Робин Туни), користејќи ги високо развиените вештини за набудување што претходно ги користел за да ги „чита“ умовите на луѓето.

Постои руско-украински римејк „Менталист" во 2018 година под истиот наслов снимен на руски јазик.

 Синопсис 
Серијата го следи Патрик Џејн, независен консултант на Калифорниското биро за истраги (КБИ) со седиште во Сакраменто, Калифорнија. Иако не е офицер на законот, тој ги користи своите вештини од неговата поранешна кариера како успешен, но сепак несомнено измамник, јасновидец, за да му помогне на тимот агенти на КБИ за решавање убиства. Вистинската причина за вмешаноста на Џејн во спроведувањето на законот е пронаоѓање на серискиот убиец познат како Ред Џон, кој бил одговорен за бруталното убиство на неговата сопруга, Анџела Раскин Џејн и неговата ќерка Шарлот Ана Џејн.

Пред убиствата, Џејн имал профитабилна кариера како измамник, успешно се претставувал како видовит медиум и уживал статус на славна личност. Пет години пред настаните во пилот епизодата на шоуто, тој се појавил на телевизија да тврди дека неговите паранормални способности и помогнале на полицијата да профилира сериски убиец по име Ред Џон. Ред Џон, лут од омалажувањето, ги убива сопругата на Џејн и неговата ќерка како одмазда.

Џејн последователно ја напушта својата кариера и се здружува со КБИ, користејќи ги своите вештини да им помогне во решавањето на разни злосторства. Неговиот главен фокус е ставен на случаите во кои се вклучени Ред Џон или неговите имитатори. Тој признава дека ги лажирал натприродните аспекти на неговите вештини, честопати тврдејќи дека „нема такво нешто како видовит“, но сепак тој има фино изострени вештини за читање на личности, хипноза и крадење, како и за неговите интуитивни набљудувања и неизмерен увид во човечката психа и однесувањето на сведоците.

Неговите соработници на КБИ се колегите Вејн Ригсби, Грејс Ван Пелт,  Кимбал Чо и нивната шефица Тереза Лисабон. Различни режисери и цивили кои се повторуваат се среќаваат додека се снимало шоуто, вклучувајќи ги: Брет Стајлс, Гејл Бертрам, Кристина Фрај, Медлин Хајтауер, Џеј Џеј Ларош и Валтер Машбурн.

Како што напредувало шоуто, фокусот се префрлил од општите случаи во сезоните една до три, само за фаќање на Ред Џон, во текот на сезоните четири до шест. На средината на шестата сезона, случајот Ред Џон е решен, ФБИ се вмешува во затворање на КБИ, а шоуто усвојува нов правец во следните две сезони, заедно со неколку нови ликови. Шоуто сè уште се фокусира на решавање на случаи, заедно со емотивни епизоди.

 Продукција 
Откако го развил за ХБО, Хелер бил заинтересиран да направи нешто поразлично и сакал да се докаже. Си-Би-Ес барал емисија што ќе работи како придружник на НЦИС, а Хелер го поздравил предизвикот за развој на популарна емисија во рамките на ограничувањата на мрежната телевизија во главниот термин и го прилагодил својот концепт да одговара. Хелер го опишува ликот како комбинација од тип Шерлок Холмс и уличен јасновидец, делот детектив им помага на луѓето, а делот измамник им продава лаги на луѓето. Сакајќи ликот да има и физичка и духовна елеганција, Хелер замислил некој како Кери Грант за улогата.

Шоуто често поставувало епизоди засновани врз измислени локации со имиња како Селинџер Мил и Ранчо Роса. Како и поголемиот дел од американските телевизиски емисии, „Менталист“ главно се снимал во зоната на студиото во округот Лос Анџелес, но повремено снимал неколку сцени на локација во Сакраменто. Структурата користена за претставување на седиштето на КБИ во Сакраменто е задниот дел на Пико-куќата во центарот на Лос Анџелес. На 15 октомври 2008 година, Си-Би-Ес ја нарачал првата сезона на „Менталист“  и шоуто последователно се обновувало на годишно ниво од 2010 година, како на домашниот пазар, така и во странство.

Во ноември 2013 година, за Аманда Ригети (Ван Пелт) и Овеин Јеоман (Ригсби) било потврдено дека ќе заминат по завршувањето на шестата сезона.

На 10 мај 2014 година, Си-Би-Ес ја обнови  серијата за седмата сезона со 13 епизоди, чија премиера била на 30 ноември 2014 година, а подоцна ја објавиле како последна 

Во седмата сезона, за епизодата „Сладолед од цвет од портокал“, сцените сместени во Бејрут биле снимени во Лос Анџелес и дополнети со хонорарни снимки од Бејрут од Мајкл Тимни.

 Дистрибуција 
ТНТ започнале да ја прикажуваат „Менталист“ есента 2011 година. Во периодот помеѓу крајот на Лате Шоу со Дејвид Летерман и Лејт Шоу со Стивен Колберт летото 2015 година, Менталист била емитувана во приквечерните часови на Си-Би-Ес, како дел од привремената постава на доцно-вечерните прикажувања. Шоуто се емитувало и на телевизиската мрежа Си-Ти-Ви во Канада.

мини|Главниот глумец Сајмон Бејкер во 2013 година

 Награди и номинации 
мини|Директорот на Центарот за истражување West & IIG West, Џејмс Андердаун му доделува награда на уредникот Џим Гад на 21.08.2010 г.

 2009 година: 25-ти ТЦА награди за „Извонредно ново шоу“
 2009 година: People's Choice Award за „Омилена нова ТВ драма“ 
 2009 година: Сајмон Бејкер добил номинација за наградата „Еми“ за главен глумец - драмска серија 
 2009 година: номинација за Меѓународни телевизиски награди „Трилер“, церемонија на доделување награди претставена од Британското здружение на писатели на крими приказни 
 2010 година: Симон Бејкер добил номинација за наградата „Златен глобус“ за најдобра глумец - Драмска телевизиска серија
 2010 година: Симон Бејкер добил номинација за Награда за глумци на сцената за извонредна изведба на машки глумец во драмска серија 
 2010 година: награда за нејзината научна и критичка содржина на размислување, од ИИГ за време на галата на 10-годишнината, прифатена од уредникот Џим Гад 
 2013 година: Награди „Златна нимфа“ на 53-ти ТВ фестивал во Монте-Карло за награда на меѓународна телевизиска награда од публика - најдобра драмска ТВ-серија 
 2014 година: номинација за Награда на People's Choice Award за омилена ТВ криминална драма 
 2015 година: номинација за Награда People's Choice Award за омилена ТВ криминална драма
 2015 година: Саjмон Бејкер добил номинација за People's Choice Award за омилен ТВ-актер во крими-драмско шоу
 2015 година: Робин Туни доби номинација за People's Choice Award за омилена ТВ-глумица во крими-драмско шоу

 Наводи 

 Надворешни врски 


 Менталист на IMDb
 Менталист на TV.com

Категорија:Американски телевизиски серии